“พิธา” เปรยจับมือ “เพื่อไทย” ตั้งรัฐบาล ลุ้น ส.ส. ก้าวไกล ทะลุ 160 เสียง
“พิธา ลิ้มเจริญรัตน์” พรรคก้าวไกล เปรยจับมือพรรคเพื่อไทยในการจัดตั้งรัฐบาล หลังมั่นใจน่าจะบรรลุเป้าหมายในการหาเสียงเลือกตั้งครั้งนี้ และเกิน 100 เสียงแน่นอน รวมถึงมีทิศทางที่ดีคาดจะมากกว่า 160 เสียง
“พิธา ลิ้มเจริญรัตน์” พรรคก้าวไกล เปรยจับมือพรรคเพื่อไทยในการจัดตั้งรัฐบาล หลังมั่นใจน่าจะบรรลุเป้าหมายในการหาเสียงเลือกตั้งครั้งนี้ และเกิน 100 เสียงแน่นอน รวมถึงมีทิศทางที่ดีคาดจะมากกว่า 160 เสียง
14 พ.ค. 2566

นายพิธา ลิ้มเจริญรัตน์ แคนดิเดตนายกรัฐมนตรี พรรคก้าวไกล แถลงเวลา 22:10 น. กล่าวว่า ขอบคุณทุกคะแนนเสียงเลือกตั้งในครั้งนี้ และเตรียมทำ MOU กับพรรคเพื่อไทยในการจัดตั้งรัฐบาล
ทั้งนี้ ขอขอบคุณประชาชนที่ให้ความไว้วางใจพรรคก้าวไกล เราจะตั้งใจทำงานเต็มที่ ตอนนี้อยากจะขอประกาศว่า คะแนนรวมน่าจะเกินกว่า 100 เขตไปแล้ว โดยมั่นใจว่าเราชนะขาดไปแล้ว 72 เขต ซึ่งยังมีอีก 50 เขตตรวจสอบคะแนนจากเครือข่ายแล้วว่าคะแนนนำอยู่รวมแล้วน่าจะ 120 เขต ส่วนบัญชีรายชื่อน่าจะได้ 35 – 40 เขต
“ตอนนี้มีความมั่นใจว่าเราน่าจะบรรลุเป้าหมายในการหาเสียงเลือกตั้งครั้งนี้ และเกิน 100 เสียงแน่นอน รวมถึงมีทิศทางที่ดีคาดจะมากกว่า 160 เสียง” นายพิธา กล่าว
ด้านหัวหน้าพรรคก้าวไกล กล่าวว่า สำหรับผลการเลือกตั้งออกมาน่าจะชัดแล้วว่าการจัดตั้งรัฐบาลเสียงข้างน้อยแทบจะไม่มีแล้ว แสดงให้เห็นว่าพรรคที่มีคะแนนเกิน 100 แล้ว คือก้าวไกลและเพื่อไทยเท่านั้น ส่วนขั้วรัฐบาลเดิมน่าจะยากที่จะเกิน 100 เสียง
ทั้งนี้ ย้ำว่าคือจุดยืนของพรรคไม่ว่าจะก่อนหรือหลัง “มีลุงไม่มีเรา มีเราไม่มีลุงเหมือนเดิม” ดังนั้นสมการการจัดตั้งรัฐบาลของเราเป็นแบบนี้ และเราจะมีการ MOU เงื่อนไข โปร่งใสตามที่ได้สัญญากับประชาชนไว้ ตอนนี้ขอดูคะแนนเรื่อยๆ อาจจะแถลงอีกครั้งไม่ว่าในคืนนี้หรือพรุ่งนี้ “คืนนี้เรียกประชุมกรรมการบริหารพรรคในการทำ MOU ในการจัดตั้งรัฐบาลกับพรรคเพื่อไทย